De Dion-Bouton

De Dion-Bouton – buvo Prancūzijos automobilių ir automotrisių gamintojas, gyvavęs nuo 1883 iki 1932 m. Įmonę įkūrė Žiulis-Alberas de Dionas kartu su Žoržu Butonu (Georges Bouton; 1847–1938). Tuomet jų tikslas buvo kurti garais varomas transporto priemones, kaip kad La Marquise.

Įmonė sukūrė keletą išradimų, tokių kaip 1890 m. vieno cilindro benzininį variklį ir 1893 m. automobilio veleną.

Su jų paties pasigamintu garais varomu automobiliu de Dionas laimėjo 1894 m. automobilių lenktynes, kurios driekėsi nuo Paryžiaus iki Ruano, vidutiniškai išvystydamas 17 km/h greitį. Tačiau nebuvo paskelbtas nugalėtoju, nes automobilis neatitiko kai kurių standartų. Po lenktynių de Dionas nusprendė gaminti automobilius su vidaus degimo varikliu. Apie 1900 metus įmonė buvo pagaminusi daugiau kaip 40 000 benzininių variklių, kuriuos naudojo kiti automobilių gamintojai. Įmonė įsigijo keletą smulkesnių gamintojų ir tuo metu buvo stambiausias pasaulyje automobilių gamintojas. Daugiausia buvo pagaminta vieno cilindro Voiturette modelių. 1910 m. kompanija pagamino V8 variklį, turėjusį 35 AG. 1913 m. buvo pagamintas paskutinis vieno cilindro automobilis. Po I pasaulinio karo įmonės gamyba smarkiai krito. 1932 m. įmonė pagamino paskutinį automobilį. Komercinės transporto priemonės dar gamintos iki 1952 m.

Nuorodos 

Prancūzijos automobilių gamintojai